Serialul este o reconstituire dramatizată, bazată pe relatările martorilor.
Unele fapte și personaje au fost modificate sau combinate.
Serialul are trei părți și fiecare episod în parte
trebuie văzut și înțeles în contextul întregului serial.
Eram online și am văzut un profil.
L-am întrebat cum îl cheamă și mi-a spus: „Mazher Mahmood”.
M-a făcut să mă simt...
de parcă doar eu contam.
I-am spus: „Sunt curioasă. Vreau să știu cum arăți.”
Și...
mi-a trimis niște poze, dar fața lui...
era ascunsă.
Mă gândeam: „Cine o fi?”
Îl întrebasem: „Cu ce te ocupi?”
Și mi-a spus că e om de afaceri.
Și, sincer, am acceptat ce mi-a zis și am continuat.
Nu mi s-a părut ciudat.
De la om de afaceri, a ajuns să lucreze pentru guvern
și asta m-a nedumerit.
L-am întrebat: „În care departament al guvernului lucrezi?”
A zis: „Nu pot să-ți spun, din motive de securitate.”
Apoi m-am gândit:
„Oare sunt în pericol?” Idei așa.
Într-o zi, îmi spune: „Vrei să ne întâlnim?”
Și i-am spus: „Bine.
„Dar vreau să știu cu cine mă întâlnesc.”
Și apoi mi-a spus: „Știi, nu lucrez pentru guvern.
„Sunt jurnalist sub acoperire.”
I-am răspuns:
„Stai, cum?”
Așa a început totul.
Maz nu permitea nimănui să-i facă poze,
dar mie mi-a permis să-i fac
și el a făcut sute de poze
cu noi doi.
Ideea e că toți credeau că-l cunosc pe șeicul fals,
dar...
eu îl știam pe bărbatul din spate.
Eu îl știam...
pe Mazher Mahmood.
Procesul lui Mazher Mahmood, jurnalistul cunoscut ca „șeicul fals”,
a început la Curtea Penală Centrală Old Bailey.
Era atât de incredibil, încât era credibil, știți?
Nu poate fi fals.
Timp de 30 de ani s-a delectat să-și ascundă identitatea.
Anonimatul lui, secretul identității
erau cheia întregului său număr.
Autointitulatul „regele capcanelor”
sosește la curte în fiecare zi ascuns sub o cagulă.
Cred că era neîndurător, necinstit
și o persoană fără milă.
Mazher Mahmood a fost autorul unor știri de senzație uriașe.
CURTEA PENALĂ CENTRALĂ
A descoperit meciuri de crichet aranjate de pakistanezi
și un plan de răpire a Victoriei Beckham.
Maz profita de ideea exagerată
că banii efectiv nu reprezentau un obstacol.
Dacă te apropiai, puteai să pui și tu mâna pe o parte.
Urăsc să spun asta.
Se pricepe extrem de bine la ceea ce face.
ȘEICUL FALS
La finalul anilor '90,
Maz câștigase premiul „Reporterul anului”.
INFORMATOR NEWS OF THE WORLD
REPORTERUL ANULUI 1999 MAZHER MAHMOOD
Era foarte mândru de asta.
Omul ăsta era numărul unu
în investigații, reportaje, cum vrei să le numești.
Dar la începutul anilor 2000,
News of the World a început interceptarea telefoanelor la scară industrială.
JURNALIST NEWS OF THE WORLD
Dle Mulcaire?
News of the World l-a angajat pe Glenn Mulcaire ca investigator privat
ca să intercepteze telefoanele oamenilor și să le asculte mesajele.
Maz îl ura. În primul rând, era ilegal.
În al doilea rând, era un jurnalism
ieftin, dubios, de doi bani.
Dar Glenn Mulcaire a adus așa multe articole la un preț foarte mic
și, fiindcă avea așa mult succes,
nu mai aveam nevoie de Mazher.
Puteam să le ascultăm mesajele. Era mult mai ieftin.
În lumea presei de scandal erai foarte presat și stresat.
Trebuia să scrii articole tot mai bune,
erai dat afară când nu obțineai rezultate, se întâmpla regulat.
JURNALISTĂ NEWS OF THE WORLD
I s-ar fi pretins să scrie articole importante.
REDACTOR ADJUNCT NEWS OF THE WORLD
Ca să fim drepți cu Mahmood,
propriul lui ego i-ar fi pretins să scrie articole importante.
Mazher a trebuit să se perfecționeze, să arate că metodele lui tradiționale
chiar meritau, atât bugetul, cât și efortul.
În 2002, eram inspector detectiv
în divizia de răpiri și investigații speciale.
Mazher Mahmood ne-a spus că are un informator sub acoperire
care se infiltrase într-o bandă de est-europeni.
Nimeni n-ar trebui să se îndoiască.
Maz se pricepea foarte bine să-și facă rost de informatori.
REDACTOR-ȘEF NEWS OF THE WORLD
Avea mulți oameni de contact în lumea interlopă
și îi plăteam dacă ne dădeau ponturi bune.
Cu ăsta, a dat lovitura.
Ne-a oferit înregistrări șocante
în care banda plănuia să răpească
o persoană foarte faimoasă.
Nu e o problemă s-o prindem.
Cât ai cere, Jay?
- Cinci milioane cred că e bine. - Cinci.
Nu e o problemă. În...
absolut toate cazurile, plătesc.
Au o săptămână să aducă
- ... suma de bani acolo. - Da.
Dacă nu-i aduc, o tai în bucăți și gata.
Ne-a spus că...
victima pe care intenționau s-o răpească era...
Victoria Beckham.
Ca să fiu sincer, primul lucru care mi-a venit în minte a fost:
„La naiba! Ce facem acum?”
Cred că e important să ne amintim că, pe atunci,
David și Victoria Beckham erau aproape ca familia regală.
Dacă respirau, ajungeau pe prima pagină.
Deci, un atentat de răpire la adresa lor
ar fi printre cele mai importante articole
din lume.
PROPRIETATE PRIVATĂ ACCES INTERZIS
Urma să țină sub supraveghere vila familiei Beckham
și când Posh Spice avea să plece cu mașina,
ar fi atacat-o din ambuscadă,
ar fi răpit-o, drogat-o
și ar fi cerut răscumpărarea.
Dacă ar fi avut copiii cu ea,
i-ar fi răpit și pe ei.
Urma să ceară cinci milioane de lire.
Ne-a arătat și un video șocant în care unul dintre suspecți
manevra ceva ce părea clar o armă.
Mauser.
- Ce-ar fi... - Germană.
- Germană? - Da.
- În regulă. - Foarte bună.
Foarte sigură.
Foarte puternică.
Deodată, totul devenise extrem de serios.
Exista o amenințare credibilă, de moarte.
Și s-a autorizat mobilizarea unui echipaj armat.
Ceea ce facem în următoarele ore
ar putea fi o chestiune de viață și de moarte pentru cineva.
Maz a aranjat o întâlnire cu banda în parcarea unui hotel.
Echipajul armat stătea ascuns și aștepta.
Banda a venit.
Șeful echipajului armat a dat ordin.
EXCLUSIVITATE AM OPRIT O RĂPIRE DE 5 MIL.
RĂPIREA LUI POSH BECKHAM
Trebuie să recunoaștem. Tipul avea curaj.
Chiar avea curaj.
De asta îl iubeau la News of the World.
Tentativa de răpire a familiei Beckham a făcut senzație.
S-a vândut ca pâinea caldă, ca să folosesc un clișeu.
ȘTIRILE BBC
Scotland Yard a declarat în seara asta că a zădărnicit un plan
de răpire a Victoriei Beckham.
Dimineață, Victoria Beckham a declarat că este complet șocată
și că vestea a speriat-o de moarte.
Cinci bărbați vor veni în instanță
pentru acuzațiile de răpire, pe 24 februarie.
A fost absolut înfiorător și pentru mine, și pentru familia mea.
Chiar a fost cumplit.
Acum poți să pleci de acasă fără bodyguarzi?
Nu. Nu mergem... Nu mergem nicăieri.
- Și copiii? Fără bodyguarzi? - Nici vorbă.
Nu.
Câteva luni mai târziu a avut loc procesul.
Au fost diverse acuzații
și contra-acuzații cu privire
la probele oferite de News of the World.
Membrii bandei au declarat că li s-a înscenat totul
și că totul a fost ideea informatorului.
Mass-media și alții...
RĂPIRE DE 5 MIL. SAU CAPCANA PRESEI?
... spuneau că totul fusese doar o înscenare
pentru un articol pe prima pagină.
Cazul a fost închis azi în mod dramatic.
Avocații apărării au spus că n-a existat niciun plan de răpire
și clienții lor au fost arestați
din cauza unei investigații greșite a News of the World.
PRESIUNI PE ȘEICUL FALS DUPĂ ANULAREA PROCESULUI
Când cazul s-a destrămat,
mulți s-au gândit că va fi sfârșitul carierei lui Mazher Mahmood.
Dar apoi informatorul a spus că...
el a inventat totul și că o făcuse pentru bani.
Am pus la cale așa-numitul plan de răpire.
VOCEA INFORMATORULUI
Eu am făcut asta din cauza banilor.
Totul a fost o minciună.
Au încercat să dea vina pe News of the World și Mazher Mahmood.
NEWS ÎȘI SUSȚINE ARTICOLUL CU RĂPIREA
Dar nu noi am făcut ceva greșit.
Noi, în mod corect, am mers la poliție
și le-am prezentat probele noastre.
Poliția și procurorul Curții Regale de Justiție
au decis să acționeze
și apoi și-au pierdut curajul la proces.
De fapt, un judecător chiar a zis în instanță
că nu avea niciun motiv să se îndoiască
de faptul că Maz credea cu adevărat că planul era cât se poate de real.
Totul a fost doar o invenție a informatorului?
A fost ceva ce au spus alți membri din bandă
sau a fost născocit de alții?
Pur și simplu nu știu.
Șefii ar fi preferat,
evident, ca procesul să continue
și să se ajungă la o condamnare.
Ar fi fost cireașa de pe tort.
Dar, în ansamblu, nu sunt sigură că a avut vreo importanță.
Ce a contat a fost articolul în acel moment
și senzația pe care a făcut-o.
După tentativa de răpire a familiei Beckham,
Maz a știut că ne doream ceea ce ne putea oferi el.
Nu a mai avut nicio restricție.
I s-a spus: „Dă-i înainte, Maz!”
Acea perioadă la News of the World
a fost cea mai bună și mai productivă perioadă a lui.
Nu se ocupa decât de articole despre știri internaționale.
PRINȚESA PUSHY TRĂDEAZĂ REGII
Prințesa Michael trădează Regina
Uau, cum reușește asta săptămână de săptămână?
Printam postere uriașe
cu cele mai bune articole, ca inspirație.
Foarte multe din investigațiile șeicului fals erau afișate acolo.
Adora să fie sub acoperire.
FOSTA PARTENERĂ A LUI MAZ
Adora să descopere știrile. Adora să demaște oamenii.
Era talentul lui. Cu asta se ocupa.
Îmi amintesc când am făcut o excursie în Dubai,
ne-am dus să luăm prânzul la portul de agrement.
Acolo era un iaht frumos
și-mi spune: „Pe acel iaht mi-am investigat ultimul articol.”
Mi-a spus că-i întinsese o capcană
lui Sven-Göran Eriksson.
Haide, Sven!
Sven-Göran Eriksson era managerul echipei de fotbal a Angliei pe atunci.
În țara asta, nu cred că există o slujbă mai importantă în sport.
Sven apărea în mod frecvent în presa de scandal.
Avusese o serie de aventuri
și se părea că, oriunde mergea, apărea scandal.
Articolele cu Sven mereu făceau ca ziarele să se vândă.
Maz auzise că Sven era în căutare de oferte de muncă profitabile.
Cupa Mondială era foarte aproape
și el ar fi trebuit să se concentreze pe echipă.
În schimb, el era foarte ocupat să-și caute următorul salariu.
Trădarea acțiunii lui era absolut enormă.
Dar, știți ceva? Un articol enorm.
Și Maz ne-a prezentat un plan remarcabil.
Urma să ne coste
zeci de mii de lire.
Dar în acel moment încrederea noastră
în șeicul fals era atât de mare,
că i-am zis: „Dă-i înainte!”
Unul din oamenii lui Maz îl contactează pe agentul lui Sven și-i spune:
„Oare Sven ar fi interesat
„să fondeze și să conducă o academie de fotbal în Dubai?”
„Da, ar fi interesat.”
„Ar fi de acord să zboare la clasa întâi pentru un weekend
„pentru a-l întâlni pe șeicul care o va finanța?”
AGENTUL LUI SVEN
„Da, este de acord.”
Agentul lui Sven avea un consilier juridic extrem de deștept,
Richard Des Voeux.
Foarte înțelept,
înainte de a discuta despre călătoria la Dubai,
Des Voeux vrea să aibă o întâlnire la biroul din Londra.
Însă apare o complicație.
Nu există niciun birou.
Deci, ce facem?
Creăm un birou.
Închiriem un birou extravagant.
Punem peste tot poze false cu șeicul cu diverși oameni faimoși.
Ne-am asumat un risc enorm.
Nu m-am gândit absolut niciodată...
CONSILIER LEGAL AL LUI SVEN
... că voi apărea în News of the World.
Vedeai alți oameni care cădeau în capcane
și citeam articolele ferm convins
că eu nu voi păți niciodată așa ceva.
Birourile arătau extrem de luxoase.
Erau poze cu șeicul
împreună cu persoane faimoase.
Asta evident că m-a liniștit
și mi-a dat încredere în privința afacerii.
Problema cu tipul ăsta, Des Voeux, care e un avocat foarte abil,
e că știe foarte multe despre Orientul Mijlociu.
Și începe să turuie statistici despre economie,
iar pe ei îi depășește în întregime.
Atunci am luat legătura cu cineva care...
îl reprezenta într-un fel pe șeic.
Și a fost foarte greu să reușesc să aflu
detalii cu privire la vreun aspect anume al proiectului.
Însă s-au străduit să scoată în evidență
calitatea serviciilor pe care aveau să le ofere.
Zboruri la clasa întâi,
camere la cel mai luxos hotel din lume.
Fără îndoială, cred că un element al raționamentului nostru a fost că...
nu aveam nimic de pierdut
dacă acceptam invitația,
mergeam acolo și discutam cu ei,
să vedem ce vor să ne spună.
Maz și-a dat seama
că trebuie să-l evite pe avocat.
Mi-au dat clar de înțeles că...
oferta respectivă era pentru Sven
și Athole, agentul lui Sven, nu și pentru mine.
O mișcare isteață.
Athole a fost cel care
a insistat să merg și eu.
A zis: „Spune-le că mergi pe cheltuiala mea.”
Toate astea ne fac viața mult mai complicată,
fiindcă tipul ăsta este,
sincer, enervant de isteț.
Sven și Athole au fost luați cu limuzina
și duși la Heathrow.
Pe de altă parte, eu m-am descurcat singur.
Am luat un zbor standard.
M-am întâlnit cu Sven și Athole la Burj Al Arab.
A fost proiectat cu intenția voită
de a impresiona. Și chiar impresionează.
Ceea ce Maz știe...
e că vor crede și vor accepta orice
dacă vor înghiți ideea
că e vorba de o bogăție cum nici nu au visat vreodată.
Șeicul l-a întâmpinat pe Sven cu foarte multă căldură.
Era clar că nu avea niciun interes să mi se adreseze
sau să discute cu mine absolut nimic.
Nu era nicio problemă.
Aveam foarte mare grijă să respectăm tradițiile locale.
Sven întrebase îndeosebi
dacă ar fi fost o lipsă de respect
să comande sau să bea vin.
Noi îl sfătuiserăm
mai bine să nu.
Șeicul nu doar că ne-a oferit vin,
dar a fost atât de insistent, încât am început
să credem că ar fi nepoliticos să refuzăm.
Ca să spun așa, a fost
un test ca să văd dacă vor tresări în cazul în care...
îmi comand ceva scump.
Și mi-am comandat ceva scump.
Se delectau cu sticle de vin de mii de lire.
Vinul a fost fantastic.
Vinul a fost cea mai bună parte a serii.
A fost un răsfăț dincolo de orice închipuire
și l-am prins complet în plasă.
În primele zece, cincisprezece minute au discutat
doar despre ce planuri aveau.
Am insistat foarte mult
că Sven era preocupat sută la sută de Cupa Mondială.
Atunci șeicul a întrebat ce alte idei aveam.
Agentul lui Sven spune că este un club de fotbal de vânzare
și îl întreabă pe șeic dacă ar vrea să-l cumpere.
Și dacă Sven nu ar fi managerul perfect.
Nu mi s-a părut un subiect prea controversat.
Sincer, nici acum nu mi se pare.
Nu făcea decât să investigheze
o idee ce părea interesantă
în cazul în care Federația de Fotbal ar fi dorit
să facă schimbări după Cupa Mondială.
În timpul mesei, Sven nu s-a angajat la absolut nimic
și n-a promis nimic.
Ceea ce urmează
este caracteristic pentru Maz.
Decide că vrea să mai petreacă timp singur cu Sven.
Deci, ce faci în situația asta?
Îți închiriezi un iaht luxos
și uiți de cheltuieli.
Ce contează zece mii de lire pe zi...
dacă obții articolul ăsta?
Iahtul, fără îndoială,
ne-a încredințat și mai mult că aveam de-a face cu oameni
care aveau resursele pentru a realiza
proiectul pe care-l discutam.
Fără îndoială, cum aveam de-a face cu cineva
dintr-o altă țară,
cu o cultură diferită,
poate că eram peste măsură de respectuos,
fiindcă nu voiam să fiu considerat nepoliticos.
Dacă ar fi fost un tip alb din sudul Londrei,
probabil că aș fi fost mult mai...
drastic
decât am simțit că se cuvenea.
Apoi ne-au întrebat dacă am dori să înotăm înainte de prânz.
Și...
inițial, Sven a spus că ar dori să înoate.
Și atunci ne-am gândit să mergem toți să înotăm.
Când eram deja toți pregătiți să mergem să înotăm,
Sven a decis că nu vrea să înoate.
Am zis că sar în apă,
înot în jur de câteva ori și apoi mă întorc.
Deci, în sfârșit,
Maz ajunge să fie singur cu Sven,
ca să poată discuta în tihnă despre afacere
și să înregistreze absolut fiecare cuvințel.
Și ce cuvinte incriminatoare au fost!
Eu mă întorsesem la Londra.
Când mi-a sunat telefonul, am știut imediat că era o problemă.
Primul lucru pe care mi l-a spus:
„Rich, n-o să-ți vină să crezi. A fost o capcană a News of the World.”
Te asaltează gândurile.
Cum te va afecta asta? Cum îți va afecta clienții?
Cum îți va afecta familia?
Cum îți va afecta reputația?
Și îmi amintesc că mă simțeam...
de parcă m-ar fi lovit cineva în stomac.
A fost cea mai uimitoare capcană întinsă de un ziar
din istorie.
Câteva cuvinte cu litere enorme, clare, îngroșate.
„Afacerea murdară a lui Sven.”
AFACEREA MURDARĂ A LUI SVEN
A fost toată prima pagină,
următoarele două pagini,
următoarele două pagini
și următoarele două pagini.
A fost preluat de toată lumea.
A fost publicat iar și iar.
Antrenorul echipei Angliei, Sven-Göran Eriksson,
este în centrul unei noi polemici.
A fost victima unei capcane a presei de scandal
în care momeala au fost saci cu bani,
iar el a mușcat.
În timpul unei discuții cu un reporter sub acoperire,
a povestit cum a fost luat cu forța de la echipa Angliei
pentru a conduce Aston Villa, teoretic.
Conținutul articolului era ridicol.
O mare parte era complet schimbată față de ceea ce se spusese, de fapt.
Unele părți erau exagerate, iar altele erau inventate.
Unele erau minciuni sfruntate.
S-a mai pus la îndoială angajamentul lui Sven
față de echipa Angliei în trecut.
Acum i se pune la îndoială integritatea.
Modul în care a fost procesat
și tratat de publicul larg
m-a șocat cu adevărat.
Ar trebui să scape de el.
A produs mult scandal.
Cred că a fost mediocru.
Ar trebui angajat un englez.
Sven, intenționezi să părăsești Anglia?
Pentru Sven, pe plan personal
și în plan profesional,
consecințele indirecte ale acelui incident
sunt cu adevărat semnificative.
Se caută un nou antrenor pentru echipa de fotbal a Angliei.
Managerul actual, Sven-Göran Eriksson,
a acceptat să renunțe la prestigioasa slujbă
după Cupa Mondială din această vară.
Anglia pleacă acasă de la Cupa Mondială
după ce a pierdut sfertul de finală cu Portugalia, la penaltiuri.
Cum era de așteptat, el a dat vina
pe News of the World
și pe Mazher Mahmood.
Dacă am fi făcut ceva cu adevărat împotriva intereselor publice,
am fi zis că ne-au prins și gata.
Dar, serios?
Facem o călătorie
ca să ni se facă o propunere care nu a dus la mai nimic.
Și, pentru asta, practic vrei să încerci
să distrugi viața și reputația a trei oameni?
Mulți dintre voi vă gândiți: „Ce ticăloși!”
Știți?
Sven-Göran Eriksson a dat în judecată News of the World
pentru încălcarea confidențialității.
El a afirmat că denaturarea celor spuse
în timpul discuțiilor confidențiale nu a fost în interesul public.
S-a ajuns la o înțelegere.
News of the World a făcut o donație unei organizații caritabile
și a plătit cheltuielile de judecată ale lui Eriksson.
Mazher Mahmood, cunoscut ca „șeicul fals”,
este regele capcanelor întinse vedetelor.
Dar este o formă legitimă de jurnalism de investigație?
El își apără metodele de lucru controversate.
Se întâmplă vreodată să te gândești: „Pare de treabă.
„Oare ar trebui, oare chiar să-i distrug așa viața?”
Ideea este că demascăm doar persoanele implicate în delicte și fapte reprobabile.
Sunt subiecți legitimi ai investigațiilor noastre.
Ca jurnaliști de investigație,
trebuie să ne asigurăm că publicul află adevărul.
Asta a făcut ziarul timp de 165 de ani
și va continua s-o facă.
Este nevoie de un anume tip de persoană ca să reușești...
să devii un agent sub acoperire de succes.
Ca să fii în stare să înșeli oamenii zi de zi,
să te împrietenești cu subiecții
și apoi să obții de la ei...
ceea ce ai nevoie pentru articol.
Lucrând pentru Maz,
am descoperit că aveam o abilitate înnăscută pentru asta.
Cred că am dobândit-o
din cauza presiunilor din copilărie.
Eram primul val de copii de imigranți născuți în Marea Britanie.
Tata a venit aici ca să le dea o viață mai bună copiilor.
O educație bună, asta era cheia.
Și tata m-a trimis la o școală privată.
Pentru asta a trebuit să aibă trei slujbe.
Se punea multă presiune pe noi, copiii din prima generație născuți acolo...
să avem succes.
Să devenim avocați, doctori,
ingineri.
Într-un fel, ceea ce aveam
erau ambițiile frustrate ale...
părinților noștri transmise nouă.
Din cauza presiunii,
ne-am creat un mecanism de adaptare.
Și acel mecanism de adaptare, de la o vârstă foarte fragedă,
era minciuna.
Te întrebau părinții: „Bine. Cum a fost la școală?” „Excelent.”
„Cât ai luat la test?” „Zece puncte din zece.”
Numai minciuni.
Doar pentru a scăpa de presiune.
Mi-am creat un sistem complet diferit de valori morale.
Trecutul meu seamănă foarte mult cu al lui Maz.
De asta știu ce-l motivează să acționeze așa,
e ce mă motivează și pe mine.
Pentru Maz, scopul scuză mijloacele.
Cred că oamenii îl înțeleg greșit pe Maz, fiindcă...
își imaginează că este...
neîndurător, rău,
că ar face orice pentru un articol.
Și nu este deloc adevărat. E foarte nedrept.
Cred că oamenii nu știu că era un om foarte bun,
foarte generos. Era un familist.
Era un prieten foarte devotat.
Avea unele părți care...
erau foarte bune.
Timpul împreună cu Maz a fost...
o aventură.
I-am spus lui Maz:
„Pe vremuri eram absolut înnebunită după David Cassidy.”
PENTRU ZEE X
Câteva zile mai târziu, am primit un CD
cu toate melodiile lui David Cassidy.
Și prima era „Cred că te iubesc”.
Cred că te iubesc
Te bombarda cu iubire,
ca să te simți apreciat.
Te simțeai parte din familie.
Te simțeai dorit.
În felul ăsta, te convingea să faci lucrurile
pe care voia să le faci.
Am început să lucrez cu el la articole.
Era foarte stresant.
Dar... era distractiv.
Cred că te iubesc Și atunci de ce mă tem așa?
Mă tem că nu sunt sigur...
Am călătorit peste tot, lucrând împreună la articole.
Când veneam la Londra ca să fiu cu el,
niciodată nu știam unde vom merge.
Cred că te iubesc...
La New York, Las Vegas,
India, Dubai.
A trebuit să-mi fac un pașaport nou,
fiindcă nu mai era loc.
ARABIA SORDIDĂ
Am avut norocul să lucrez cu el la unele articole
care au schimbat lucrurile în bine.
SCLAVIA SEXUALĂ DIN ANGLIA
Cu care a ajutat.
Articole importante, de exemplu...
bebelușii din Haiti.
COPII DIN CUTREMUR VÂNDUȚI
Când le termina, chiar se simțea...
foarte bine.
A fost un articol despre care nu cred
că și-a imaginat cineva că va ajunge să fie
atât de important.
VAGABONDUL MILIONAR
Vagabondul milionar a fost un succes la Hollywood.
Au jucat în el Dev Patel,
Freida Pinto.
Rubina Ali a jucat varianta tânără a personajului interpretat de Freida Pinto.
Vei fi o vedetă de cinema?
- Da. - Da.
Rubina a fost descoperită într-un cartier sărac.
Chiar e un copil de săraci.
Maz a fost informat că tatăl Rubinei
intenționa s-o vândă.
Oamenii disperați fac lucruri disperate.
Când am ajuns în Mumbai, l-am întrebat:
„Știi cum se vor petrece lucrurile?”
Îmi amintesc că Maz mi-a zis:
„O să te prefaci prințesa din Dubai.”
Ideea era că văzusem filmul, o văzusem pe ea și...
îmi plăcuse mult de ea.
Eu nu aveam copii.
Îmi doream s-o adopt,
s-o iau cu mine și să-i dau o viață și educație mai bună.
Rubina, tatăl și unchiul ei au sosit la hotel.
Maz i-a întrebat: „Vreți s-o dați în adopție?”
Au spus: „Da.”
Dar tatăl ei schimbase prețul de la
50.000 de lire, cred, la 200.000 de lire.
Fiindcă acum știa că era o prințesă din Dubai.
Îi observam și vedeam cât sunt de încântați
și mă gândeam: „Bine.
„E în stare s-o facă.”
VEDETĂ VAGABOANDĂ DE VÂNZARE
Tată își oferă fiica cu Oscar șeicului fals
Articolul a apărut a doua zi
și eu, cel puțin,
nu m-am așteptat să aibă atâta popularitate.
Ajunsese...
impresionant.
Dezvăluiri uluitoare
în tabloidul britanic News of the World.
Tatăl unui copil vedetă
din filmul premiat la Oscar Vagabondul milionar
a încercat să-și vândă fiica unui reporter sub acoperire.
Dacă Maz nu s-ar fi implicat,
de unde știm că n-ar fi venit un pedofil,
oferindu-le niște bani, ca s-o ia pe Rubina?
De aceea, sunt recunoscătoare
că a fost informat
și am putut să salvăm copilul.
Tatăl lui Ali spune că ziarul l-a acuzat pe nedrept.
Spune că i s-a înscenat totul.
Poliția din India spune că nu vor depune plângere
și acum spun că s-a închis cazul.
Îmi amintesc că l-a sunat Larry King
și i-a spus că vrea să vorbească cu el,
să-l aibă ca invitat.
Larry King luase interviuri
absolut tuturor celor care erau faimoși.
Iar acum îl ruga pe Maz să vină la emisiune.
Vorbea la telefon.
Eu făceam poze.
Larry King îi spune lui Maz: „E o onoare să te am la emisiune.”
Eu mă gândeam: „Uau!
„Bine, acum m-a impresionat.”
A reușit.
Mazher Mahmood e la telefon.
Îți susții în continuare versiunea că tatăl
chiar a încercat să-și vândă fetița?
Sută la sută, Larry.
Și să știi că m-am întâlnit în trei zile consecutive
cu tatăl, Rafiq, și cu alți membri ai familiei.
Maz a devenit faimos la nivel global.
Înainte era cunoscut în Marea Britanie,
apoi a devenit cunoscut în SUA,
iar apoi în toată lumea.
De-a lungul anilor, a tot publicat articole
și, cu trecerea timpului, a devenit și el un articol.
Probabil că ai nervi de oțel.
Asta fac, sunt reporter sub acoperire.
Demascăm infractori și fapte reprobabile, cu asta ne ocupăm.
Prezentatorii adesea îi tolerau imaginea omului misterios
și cred că, într-un final, s-a îndrăgostit de acea imagine
și de statutul de vedetă pe care i-l oferea.
Te înregistrăm în așa fel încât să nu-ți dezvăluim identitatea.
În munca mea folosesc subterfugii.
Dacă mi s-ar dezvălui identitatea, n-aș mai putea munci.
Mereu râdeam fiindcă era cea mai necunoscută persoană faimoasă.
Îi cunoșteau numele,
dar nu-i cunoșteau fața.
Ceea ce mă șoca
era faptul că, fiind atât de faimos ca „șeicul fals”,
oamenii tot se lăsau înșelați de el.
Ducesa de York, Sarah Ferguson, a fost filmată pe ascuns,
aparent plănuind să prezinte un reporter de la News of the World
ce poza drept om de afaceri
fostului ei soț, prințul Andrew.
Ferguson și-a cerut iertare, spunând că celebrele ei probleme financiare
„nu sunt o scuză pentru o eroare serioasă de judecată”.
Devenise aproape o instituție națională.
A reușit să ajungă ceea ce și-a dorit:
unul din cei mai buni jurnaliști de investigație
care au existat, sincer.
Mahmood era în vârf.
Era în vârf.
Era regele presei de scandal.
Fusese în emisiunea lui Larry King,
BBC îi luase interviu.
Dar nu era suficient.
Ambiția lui Maz era nestăvilită.
Voia putere adevărată.
Putere care să fie decisivă chiar și în cazul prim-miniștrilor. Al guvernelor.
Putere pe care doar redactorii presei de scandal o au.
Mi-a spus că ambiția lui
era să fie primul redactor asiatic din presa britanică importantă.
Pentru a reuși, trebuia să-l impresioneze...
pe Rupert Murdoch.
Nu se poate să fie așa mult interes.
Cred că Maz era un personaj complex.
În exterior, era...
plin de autoapreciere, sigur pe el,
impertinent, arogant.
Cred că în interior Maz era o persoană diferită.
Sincer, cred că îi lipsea stima de sine.
Cred că mereu simțea nevoia de a dovedi ceva celorlalți.
Râvnea adorația,
respectul superiorilor de la News of the World.
De la patron până la șeful lui.
Voia să fie unul dintre ei.
Într-o seară, mă sună Maz.
Rupert Murdoch venea în vizită.
Zice: „Îmi trebuie un articol bun.”
În acea perioadă,
una dintre obsesiile presei de scandal era imigrația.
Problemele majore erau:
unu, imigranții veneau în camioane,
doi, imigranții fără acte de pe piața de muncă
subminau muncitorii locali.
MUNCITORI NEOFICIALI 4,55 lire/oră
Publicând articole despre imigrație,
demascând imigrația ilegală,
vânzările ar fi crescut.
Era subiectul favorit al lui Murdoch.
Deci, ce voia Maz, de fapt,
era să adune cât mai mulți imigranți
fără acte
și apoi să-i denunțe.
I-am spus: „Da, se poate face.”
Pe atunci,
imigranții fără acte din Punjab erau disperați după muncă.
Căci de asta veniseră aici.
Să câștige bani, pentru a-i trimite acasă, ca să-și ajute familiile.
Am mers cu Maz la o casă,
o casă cu mai mulți locatari,
unde știam că locuiau imigranți fără acte.
Eu sunt din Punjab și de asta Maz m-a chemat pe mine.
Le-am spus: „Vreau să vă prezint pe cineva.”
Și Maz începea cu povestea lui.
„Azi aveți noroc.
„O să vă schimb viața.”
Povestea era că recruta muncitori
pentru o construcție foarte mare.
Și Maz le-a spus: „Vă plătesc bani buni.
„Vă plătesc mai mult ca oricine.
„Și prefer dacă nu aveți acte,
„fiindcă veți face ce vi se spune.”
Maz le-a spus: „Sâmbătă,
„vă ducem la șantier.
„Și apoi vă măsurăm și vă dăm fiecăruia
„cizme de protecție,
„cască de protecție
„și jachetă fosforescentă.”
Și trebuie să spun că e un actor bun.
A fost credibil.
Ziua capcanei.
La început, au venit doar câțiva
și Maz era cam dezamăgit,
fiindcă se gândea că vor fi puțini.
Dar, pe măsură ce trecea timpul, veneau tot mai mulți
și puteai să vezi privirea din ochii lui.
Satisfacția din ochii lui, fiindcă funcționase.
Au vrut să se asigure și m-au întrebat: „E totul în regulă, nu?”
Și le-am spus: „Da, amice. O să vă ducem să vedeți unde e șantierul.
„Să vă dăm cizmele, căștile.
„Asta e tot.”
Au căzut complet în plasă,
fără prea multe întrebări.
Era liniște,
liniște mormântală.
Se vedea clar că voiau banii.
Dar nu erau foarte siguri ce se petrecea.
Ieșim de pe strada principală.
I-am predat în brațele ofițerilor
de la Centrul de îndepărtare a imigranților.
Seamănă cu intrarea într-o închisoare oarecare.
Atunci oamenii au înțeles ce se petrecea.
Se simțea în ei furia și ura.
Și teama.
Centrul de îndepărtare a imigranților nu ne aștepta.
Nu știau ce naiba se petrecea.
Dacă ne refuzau, intenționam s-o iau la picior.
Aș fi fugit.
Maz îi amenință.
Dacă refuză să-i ia,
urma să scrie în ziar că...
Afacerile Interne n-au fost interesate.
Și atunci mi-am dat seama.
În mod normal, poți să-ți justifici acțiunile
spunând că tipul e un răufăcător sau e un corupt
sau produce suferință altor oameni.
Dar diferența dintre acest articol și altele
e că tipii ăștia nu erau răufăcători.
Nu făceau rău nimănui.
Veniseră aici doar ca să aibă o viață mai bună.
Eram implicat
în distrugerea vieții altor oameni.
Totul pentru un articol într-un ziar.
Nu trebuia s-o fi făcut.
Trebuia să-l fi refuzat.
Erau ca niște miei duși la măcelărie.
Te-ai fi gândit
că, având părinți care erau și ei imigranți,
ar fi putut fi mai sensibil la situația lor disperată.
Dar nu.
Nu avea absolut deloc empatie față de victime.
Aveam articolul.
Gata. Ne-am terminat treaba.
Lui Maz îi plăcea să lucreze la articole care sigur se publicau
ori pe două pagini, ori pe toată pagina întâi.
Acest articol a fost publicat într-un spațiu mic
cam pe la mijlocul ziarului.
AM PRINS 2 AUTOBUZE PLINE DE IMIGRANȚI ILEGALI
Prin urmare, a fost dezamăgit că nu a fost un succes
și că nu avea să-i atragă atenția lui Rupert Murdoch.
Și el chiar credea că urma să fie promovat.
Dar n-a fost să fie.
Avea să fie mereu un outsider.
Unii oameni privesc cu dispreț
presa de scandal și se gândesc:
„Uite ce articole răutăcioase.”
E adevărat că viețile oamenilor pot fi distruse.
Dar nimeni nu e demascat de presa de scandal pentru bună purtare.
Articolul despre imigranții ilegali
a fost o investigație strălucită a presei de scandal.
S-a uitat la o problemă reală.
A găsit un mod de a o ilustra.
Și a fost în interesul public.
Mazher Mahmood și News UK au fost contactați, dar nu au comentat nimic
ID APELANT MAZHER M
În acel moment, nu mai era un înger al răzbunării,
un luptător pentru dreptate, cum crezusem la început că era.
Am decis să nu mă mai implic în continuare.
Aveți 1 nou apel pierdut.
M-am retras.
Dar Maz nu s-a oprit.
I s-a restrâns cercul.
Maz nu avea încredere în multă lume.
În mine avea încredere, făceam parte din viața lui.
Dar loialitatea era foarte importantă.
Într-o zi, Maz a primit un pont
că echipa de crichet a pakistanezilor aranja meciuri.
În mod normal, nu spun nimic, nu mă implic.
Dar era un jucător de crichet pakistanez,
Mohammad Amir.
Tocmai împlinise 18 ani.
I-am sugerat lui Maz: „Ce-ar fi să nu-l implici în asta?
„Are doar 18 ani.”
Gândește-te. Copiii la vârsta asta, știam.
Fac prostii.
Și mi-a spus: „Nu contează.
„Dacă ajungi...
„să calci strâmb, atunci vei plăti.” Asta e.
EXCLUSIVITATE MONDIALĂ PRINȘI!
JUCĂTORI DE CRICHET DAU MITĂ
DE MAZHER MAHMOOD
Mohammad, știi că azi vei fi închis.
Ar trebui să fii închis?
După asta, a început să se distanțeze.
Mi-am dat seama că s-a supărat pentru că i-am stat împotrivă.
Fără îndoială că Maz, în special cu cât a avut mai mult succes,
a devenit tot mai dificil.
Nu-i plăcea deloc să-i stai împotrivă.
Numai articolul îl interesa.
Aproape că-l mistuia.
Când ai o relație cu cineva și totul merge bine,
evident că te gândești... că e pentru totdeauna.
M-a dus la aeroport a doua zi și,
la aeroport, mi-a zis:
„Sună-mă când aterizezi.”
I-am zis: „Bine.”
Și apoi...
asta a fost. S-a terminat.
Nu m-a mai sunat niciodată.
Am fost cinci ani împreună cu Maz.
Cred că l-am cunoscut pe adevăratul Maz sau...
am cunoscut ceea ce mi-a arătat el.
Cred că, într-un fel,
jurnalismul a devenit totul.
A cam pierdut noțiunea...
întregii lumi
și totul s-a restrâns la ceea ce făcea Maz.
Dar articolele importante au continuat.
Și știrea de senzație despre echipa de crichet pakistaneză i-a adus premii.
A fost ales în unanimitate într-o categorie de înaltă calitate.
PREMIUL PRESEI BRITANICE 2011
Felicitări, deci...
REPORTERUL ANULUI CÂȘTIGĂTORUL
... Mazher Mahmood de la News of the World.
Dar, după cum știți, Mazher nu-și dezvăluie identitatea.
Deci, cine vine pe scenă, vă rog?
Am fost în juriul care i-a acordat lui Mazher premiul „Reporterul anului”
și premiul „Știrea de senzație a anului”, pentru demascarea echipei pakistaneze.
Este unul dintre cei mai buni și mai profesioniști jurnaliști
cu care am avut privilegiul de a lucra. Mulțumesc!
PREMIUL PRESEI
Nu am avut nicio îndoială că merita premiul.
În ciuda secretelor murdare pe care le avea Mazher, ca să spun așa.
Era cel mai tare.
Invidie și admirație în proporții egale.
„Știrea de senzație a anului”, „Reporterul anului”.
Credea în exaltarea lui.
Timp de 20 de ani,
Mazher și News of the World au făcut casă bună.
Dar nimeni nu s-a așteptat să se încheie așa.
Absolut nimeni.
Mai multe vedete dau în judecată
News of the World, acuzând ziarul de interceptarea telefoanelor.
Poliția Metropolitană a cerut informații ziarului
despre tacticile reporterilor.
Mazher Mahmood a fost contactat, dar nu a comentat nimic
News UK au fost contactați, dar nu au comentat nimic
Subtitrarea: Ligia Bradeanu
Redactor Cristian Brînză